આગામી ર૦૧૯ની લોકસભાની ચૂંટણીમાં કેન્દ્ર સ્થાને જો કોઈ મુદ્દો રહેશે તો તે કાશ્મીર હશે. આ કોઈ અધિકૃત સમાચાર નથી, પરંતુ જે રીતે દેશમાં રાજકીય વાતાવરણ બદલાતું જાય છે અને સત્તા પક્ષ ભાજપની રણનીતિ સ્પષ્ટ થતી જાય છે, તે જોતાં અંદાજ લગાવવો જરાય મુશ્કેલ નથી કે આવનારા દિવસોમાં સૌથી વધુ ચર્ચા ૩૭૦મી કલમ, ૩પ-એ, ટ્રિપલ તલાક અને કાશ્મીરની પરિસ્થિતિની થશે. આવું એટલા માટે થશે કે આ જ મુદ્દાઓ એવા છે, જેમાં ભારતની મહત્તમ જનતા એકમત છે, ભાજપનાં વલણને સમર્થન આપે છે અને તેમાં કોમવાદની બદબૂના બદલે રાષ્ટ્રાવાદની ખૂશ્બુ સમજાય છે.